《赠叠山先生》
宋代·毛直方

一襟书传日星悬，湖海声名五十年。
事不求知惟此理，文之未十岂皆天。
人方惊怪欧阳子，我独悲伤鲁仲连。
看镜倚楼秋已暮，风巾霜屦重依然。

作者简介：毛直方（生卒年不详，约1279年前后在世），字静可，建安（今福建建瓯）人。宋咸淳九年（1273）以周礼领乡荐，入元后不仕，优游闾里，授徒讲学。及科举制重兴，郡内以明经擢进士第者，多出其门。省府上其名，始被一命，得教授致仕，半俸终其身。所编有《诗学大成》、《诗宗群玉府》三十卷，所著有《冶灵稿》四卷、《聊复轩斐稿》二十卷。《元诗选·三集》录其诗二十六首。